لەچەند ڕۆژی رابردوو، دوای وتارێکی سەرۆک کۆماری فەرەنسا، لەوڵاتانی ئیسلامی کاردانەوەی گەورە دروست بوو. بەشێک لەموسڵمانان قسەکانی ماکرۆن بەهێرش بۆ سەر ئێسلام و خودی پێغەمبەری موسڵمانان وێنەی دەکەن. بابەتی کاریکاتێرو هێرش بۆ سەر رەمزەکانی موسڵمانان لەفەرەنسا شتێکی نوێ نییەو تا ڕاددەیەک رەگێکی مێژوویی هەیە. بەڵام بۆچی ئەمجارەیان لەبەرامبەر ئەو هێرش و قسانەدا کاردانەوەکان فراوانتر بوون؟ ئایا چ پەیوەندییەکان لەنێوان فراوانبوونی کاردانەوەکان و کێشە بنەڕەتییەکانی نێوان فەرەنسا و تورکیا هەیە؟